leonardˀ sˀ
Vander aenspraken die jannes van hensden als pˀcurˀ ˀiaens
augustijns ende lijsbeth boutmans zijns wijfs gedaen heeft
tot lenarde yngelen woenenˀ te loevele van dat de selve
lenart tandeˀn tiden de vorsˀ lijsbeth gewacht soude hebben
liggenˀ op deerde in een kuyle inder heyden tusscen quade
machelen enˀ loˀmele dair zij meynde thuysweert te gaene
enˀ hadde de selve dair meshandelt enˀ vele hanteˀngˀ met hueˀ
gehadt om sijnen wille van haer te crigenˀ dat zij niet en
hadde willen gedoegen Ende dese pointeˀ alst proeflic waeˀ
en couden zij niet gethoenen mair pˀnteerder lijflic aenden
heiligˀ te houden hoopenˀ dat huer mits dien ten eximple
van pˀuincien alre quaetdoendˀs in gelikˀ de vorsˀ levart
dat beteˀn soude met eeneˀ wege tsint jacops enˀ i eenen
te roeer somen dair op de vorsˀ levert tvorsˀ excre
ontkinnenˀ hoopte der aenspraken ongehouden te sijne
enˀ boot sijnen eed op dat hijs noot hadde van dien ontsculdich
pˀcurˀ
te wesen bracht oic de voirsˀ aenleggeˀ in sijndˀ aenspraken
dat de voirsˀ lenart desselfs daichs eer tvoirsˀ feyt gebuert
soude sijn comen was te quade mechelen ten huyse vandˀ
zwanˀ der voirsˀ lijsbetten enˀ hueˀr sustˀ Ende hadde dair
geeyscht dat de vorsˀ lijsbeth hem gave xl rˀ guldˀ die sij
hem geveˀ soude oft hij sondse beschamen enˀ segghen al dat
tusschen hen was gebuert dwelc de voirsˀ lenart oic ontkynde
hier op was gewijst biden scepenˀ van loevenˀ ter manissen
smeyers dat de voirsˀ lenart der aenspraken ongehouden
zijn soude corˀ eisdˀ
Item ten selven daige in openbaeˀn gerichte heeft de voirsˀ